**Izziņa par atzinumos sniegtajiem iebildumiem par nacionālo pozīciju Nr. 1 “Par Latvijas Republikas pievienošanos Daudzpusējiem nolīgumiem, kas ierosināti saskaņā ar Nolīguma par bīstamo kravu starptautiskajiem pārvadājumiem ar autotransportu (ADR) 1.5.1. iedaļu un Konvencijas par starptautiskajiem dzelzceļa pārvadājumiem (COTIF) C papildinājuma pielikuma Bīstamo kravu starptautisko dzelzceļa pārvadājumu noteikumu (RID) 1.5.1. iedaļu” un Ministru kabineta sēdes protokollēmuma projektu**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021. gada 22. februāris (rakstveida) |
|  |  |
| Saskaņošanas dalībnieki | Ārlietu ministrija, Ekonomikas ministrija, Iekšlietu ministrija, Tieslietu ministrija, Zemkopības ministrija |
|  |  |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Ārlietu ministrija, Tieslietu ministrija |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Iekšlietu ministrija |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 |
| 1. |  | **Ārlietu ministrija**  Saskaņā ar Ministru kabineta 2010.gada 3.augusta noteikumiem Nr.707 “Noteikumi par dokumentu izstrādāšanu valsts attīstības mērķu aizstāvēšanai starptautiskajās organizācijās, to saskaņošanas, apstiprināšanas un aktualizācijas kārtību” nacionālo pozīciju izstrādā noteikumu 8.punktā minētajos gadījumos. Uzskatām, ka izstrādātajā pozīcijā nav pietiekami paskaidrots iemesls minētā dokumenta apstiprināšanai Ministru kabinetā. Ārlietu ministrijas ieskatā pozīcija ir primāri nepieciešama, jo daudzpusējiem nolīgumiem ir tieša ietekme uz Latvijas tiesību sistēmu, proti, tie pieļauj atkāpes no bīstamo kravu apriti reglamentējošo normatīvo aktu noteikumiem, modificējot privātpersonu tiesības un pienākumus attiecīgajā jomā | Paskaidrojam, ka pozīcija sagatavota, lai, atbilstoši TM 03.12.2020 vēstulē Nr.03-4/4816 norādītajam “*… ja vienošanās par atkāpēm paredz regulējumu, kas ir pretrunā nacionālajā ārējā normatīvajā aktā noteiktajam vai paredz privātpersonu tiesības un pienākumus – šādas vienošanās noslēgšanai nepieciešams attiecīgs pilnvarojums …*”, apstiprinātu SM Valsts sekretāres tiesības parakstīt dokumentu, ar ko LR pievienojas Daudzpusējiem nolīgumiem. |  |
| 2. | Par pilnvarojumu Satiksmes ministrijas Valsts sekretārei Ilondai Stepanovai Latvijas Republikas vārdā parakstīt Daudzpusējos nolīgumus, kas ierosināti saskaņā ar Nolīguma par bīstamo kravu starptautiskajiem pārvadājumiem ar autotransportu (*ADR*) A Pielikuma 1.5.1. iedaļu un Konvencijas par starptautiskajiem dzelzceļa pārvadājumiem (COTIF) C papildinājuma pielikuma Bīstamo kravu starptautisko dzelzceļa pārvadājumu noteikumu (*RID*) 1.5.1. iedaļu. | **Ārlietu ministrija**  Papildus norādām, ka nacionālo pozīciju sagatavo, lai definētu un apstiprinātu Latvijas oficiālo viedokli par starptautiskajās organizācijās izskatāmo jautājumu pēc būtības, nevis par amatpersonas pilnvarošanu parakstīt konkrētu dokumentu. Līdz ar to ierosinām pozīcijas nosaukumu izteikt šādā redakcijā: “*Par Latvijas Republikas pievienošanos Daudzpusējiem nolīgumiem, kas ierosināti saskaņā ar Nolīguma par bīstamo kravu starptautiskajiem pārvadājumiem ar autotransportu (ADR) 1.5.1. iedaļu un Konvencijas par starptautiskajiem dzelzceļa pārvadājumiem (COTIF) C papildinājuma pielikuma Bīstamo kravu starptautisko dzelzceļa pārvadājumu noteikumu (RID) 1.5.1. iedaļu*”. Savukārt pilnvarojumu Satiksmes ministrijas valsts sekretārei apstiprināt ar Ministru kabineta sēdes protokollēmumu. | Ņemts vērā. | ParLatvijas Republikas pievienošanos Daudzpusējiem nolīgumiem, kas ierosināti saskaņā ar Nolīguma par bīstamo kravu starptautiskajiem pārvadājumiem ar autotransportu (ADR) 1.5.1. iedaļu un Konvencijas par starptautiskajiem dzelzceļa pārvadājumiem (COTIF) C papildinājuma pielikuma Bīstamo kravu starptautisko dzelzceļa pārvadājumu noteikumu (RID) 1.5.1. iedaļu. |
|  | Pozīcijas 1.sadaļas pēdējās rindkopas nobeigums:  Daudzpusējiem nolīgumiem ir tieša ietekme uz Latvijas tiesību sistēmu, proti, tie pieļauj atkāpes no bīstamo kravu apriti reglamentējošo normatīvo aktu noteikumiem, modificējot privātpersonu tiesības un pienākumus attiecīgajā jomā | **Ārlietu ministrija (5 dienu saskaņošana)** Ārlietu ministrija informē, ka atbalsta Satiksmes ministrijas precizēto nacionālo pozīciju Nr.1 “Par Latvijas Republikas pievienošanos Daudzpusējiem nolīgumiem, kas ierosināti saskaņā ar Nolīguma par bīstamo kravu starptautiskajiem pārvadājumiem ar autotransportu (ADR) 1.5.1. iedaļu un Konvencijas par starptautiskajiem dzelzceļa pārvadājumiem (COTIF) C papildinājuma pielikuma Bīstamo kravu starptautisko dzelzceļa pārvadājumu noteikumu (RID) 1.5.1. iedaļu”, vienlaikus ierosinot izteikt pozīcijas 1.sadaļas pēdējo rindkopu šādā redakcijā: “Nacionālā pozīcija izstrādāta, lai saņemtu Ministru kabineta mandātu pievienoties daudzpusējiem nolīgumiem, kuri paredz atkāpes no spēkā esošā bīstamo kravu aprites regulējuma, tieši ietekmējot privātpersonu tiesības un pienākumus attiecīgajā jomā.” | Ņemts vērā. | Pozīcijas 1.sadaļas pēdējās rindkopas nobeigums:  Nacionālā pozīcija izstrādāta, lai saņemtu Ministru kabineta mandātu pievienoties daudzpusējiem nolīgumiem, kuri paredz atkāpes no spēkā esošā bīstamo kravu aprites regulējuma, tieši ietekmējot privātpersonu tiesības un pienākumus attiecīgajā jomā. |
| 3. |  | **Tieslietu ministrija**  Attiecībā uz atkāpēm no RID saskaņā ar Dzelzceļa pārvadājumu likuma 50. panta otro un trešo daļu “Drošības konsultants var būt juridiskās personas vadītājs vai cits darbinieks. Drošības konsultantam jābūt speciāli apmācītam un jāsaņem profesionālās kvalifikācijas sertifikāts normatīvajos aktos noteiktajā kārtībā. Ministru kabinets izdod noteikumus par drošības konsultantu norīkošanu un darbību bīstamo kravu pārvadājumos”.  Tieslietu ministrijas ieskatā šobrīd pozīcijai pievienotie dokumenti par atkāpēm no RID saistībā ar drošības konsultantu sertifikātu derīguma termiņiem nepārsniedz minēto likuma pilnvarojuma apjomu. Tāpat Tieslietu ministrija ņem vērā konkrētos RID nosacījumus, kas paredz iespēju noslēgt šaura satura vienošanās tieši dalībvalstu kompetento iestāžu starpā, kā arī ņem vērā īpašos apstākļus un nepieciešamību Covid-19 apstākļos rast jaunus un efektīvus mehānismus starptautiskajā sadarbībā, tai skaitā atkāpjoties no vispārpieņemtajām procedūrām.  Vienlaikus lūdzam papildināt pozīcijas 1. punktu ar atsauci uz Dzelzceļa pārvadājumu likuma 50. pantu, kā arī tiesiskās skaidrības nolūkos precizēt pozīcijas 2.punktu, skaidrāk norādot nacionālās tiesību normas, kas regulē attiecīgo jautājumu. | Ņemts vērā. | Pozīcijas 1.punkts papildināts ar  “Dzelzceļa pārvadājumu likuma 50. pants;  Ceļu satiksmes likuma 22. panta 2.1 daļa;  Ministru kabineta 2010. gada 8. jūnija noteikumi Nr. 514 “Bīstamu kravu pārvadāšanai paredzēto transportlīdzekļu vadītāja tiesību iegūšanas kārtība un vadītāja apliecības izsniegšanas, apmaiņas un atjaunošanas kārtība”” |
| 4. |  | **Tieslietu ministrija**  Attiecībā uz atkāpēm no ARD, proti, attiecībā uz bīstamo kravu pārvadāšanai paredzēto transportlīdzekļu vadītāja apliecības derīguma termiņu, vēršam uzmanību, ka pozīcijā šobrīd nav norādīti nacionālie normatīvie akti, kas noteic attiecīgo **derīguma termiņu**. Šie normatīvie akti ir, pirmkārt, Ministru kabineta 2010. gada 8. jūnija noteikumi Nr. 514 “Bīstamu kravu pārvadāšanai paredzēto transportlīdzekļu vadītāja tiesību iegūšanas kārtība un vadītāja apliecības izsniegšanas, apmaiņas un atjaunošanas kārtība”, otrkārt, Ceļu satiksmes likuma 22. panta 2.1 daļa, kas paredz pilnvarojumu Ministru kabinetam noteikt bīstamo kravu pārvadāšanai paredzēto transportlīdzekļu vadītāju apmācības kārtību, tiesību iegūšanas kārtību un vadītāja apliecības izsniegšanas, apmaiņas un atjaunošanas kārtību.  Tieslietu ministrijas ieskatā šobrīd pozīcijai pievienotie starptautiskie dokumenti par atkāpēm no ARD saistībā ar vadītāja apliecības derīguma termiņiem nepārsniedz minēto likuma pilnvarojuma apjomu. Tomēr lūdzam precizēt pozīcijas 1. un 2. punktu, norādot pilnīgu informāciju par nacionālajiem normatīvajiem aktiem, kuros regulēts attiecīgais jautājums. | **Ņemts vērā.** | Pozīcijas 1.punkts papildināts ar  “Dzelzceļa pārvadājumu likuma 50. pants;  Ceļu satiksmes likuma 22. panta 2.1 daļa;  Ministru kabineta 2010. gada 8. jūnija noteikumi Nr. 514 “Bīstamu kravu pārvadāšanai paredzēto transportlīdzekļu vadītāja tiesību iegūšanas kārtība un vadītāja apliecības izsniegšanas, apmaiņas un atjaunošanas kārtība”” |
| 5. |  | **Tieslietu ministrija**  Vēršam uzmanību, ka pozīcijas pielikumā ietvertajos līgumos regulējamie jautājumi attiecas tai skaitā uz privātpersonām (drošības konsultantiem un bīstamo kravu pārvadāšanai paredzēto transportlīdzekļu vadītājiem), kā arī paredz tiesisko regulējumu, kas atšķiras no šobrīd ārējos normatīvajos aktos noteiktā.  Līdz ar to Tieslietu ministrijas ieskatā ir nepieciešams risināt jautājumu par attiecīgo atkāpju no ADR un RID ienešanu Latvijas tiesību sistēmā.  Ņemam vērā jautājuma aktualitāti un steidzamību, tomēr vēršam uzmanību, piemēram, uz to, ka Bīstamo kravu aprites likumā ir noteikta arī atbildība par pārkāpumiem bīstamo kravu aprites jomā, tai skaitā par šādu kravu apriti bez attiecīgiem derīgiem sertifikātiem un vadītāju apliecībām. Lai izslēgtu bažas par to, privātpersonām varētu rasties nelabvēlīgas tiesiskās sekas saistībā ar to, ka starptautiskas vienošanās, kas paredz atkāpes attiecībā uz sertifikātu un apliecību derīguma termiņiem, nav pienācīgā kārtībā ienestas tiesību sistēmā, ierosinām papildināt protokollēmuma projektu ar 3. punktu, uzdodot Satiksmes ministrijai izstrādāt un satiksmes ministram iesniegt tiesību aktu projektus, kas nodrošinātu attiecīgā no atkāpēm ADR un RID izrietošā tiesiskā regulējuma atbilstošu ienešanu Latvijas tiesību sistēmā. Tieslietu ministrijas ieskatā, lai nerastos nepieciešamība katru reizi apstiprināt grozījumus ADR un RID, būtu nepieciešami grozījumi Ministru kabineta 2006. gada 21. februāra noteikumu Nr. 156 "Noteikumi par drošības konsultantu (padomnieku) norīkošanu, to profesionālo kvalifikāciju un darbību bīstamo kravu pārvadājumu jomā" 18. punktā, kā arī Ministru kabineta 2010. gada 8. jūnija noteikumi Nr. 514 “Bīstamu kravu pārvadāšanai paredzēto transportlīdzekļu vadītāja tiesību iegūšanas kārtība un vadītāja apliecības izsniegšanas, apmaiņas un atjaunošanas kārtība” 6. punktā, paredzot, ka attiecīgo dokumentu derīguma termiņi var tikt pagarināti, ja to paredz vienošanās, kas noslēgtas atbilstoši ADR un RID 1.5.1. sadaļas nosacījumiem. | **Ņemts vērā.** | Protokollēmuma projekts papildināts ar 3. Punktu:  “3. Satiksmes ministrijai izstrādāt un satiksmes ministram iesniegt tiesību aktu projektus, kas nodrošinātu attiecīgā no atkāpēm ADR un RID izrietošā tiesiskā regulējuma atbilstošu ienešanu Latvijas tiesību sistēmā: *grozījumi Ministru kabineta 2006. gada 21. februāra noteikumu Nr. 156 "Noteikumi par drošības konsultantu (padomnieku) norīkošanu, to profesionālo kvalifikāciju un darbību bīstamo kravu pārvadājumu jomā", kā arī grozījumi Ministru kabineta 2010. gada 8. jūnija noteikumu Nr. 514 “Bīstamu kravu pārvadāšanai paredzēto transportlīdzekļu vadītāja tiesību iegūšanas kārtība un vadītāja apliecības izsniegšanas, apmaiņas un atjaunošanas kārtība” 6.punktā.* |
| 6. |  | **Tieslietu ministrija**  Vēršam uzmanību, ka Ministru kabineta līmenī slēgtu starptautisku vienošanos saturs, kas saistošs arī privātpersonām, nevar būt plašāka, nekā šobrīd likumā ietvertais pilnvarojums Ministru kabinetam. Pretējā gadījumā var rasties situācija, ka Ministru kabinets risina likumdošanas ceļā izšķiramus jautājumus. Proti, atbilstoši Latvijas tiesību sistēmai, tai skaitā, Administratīvā procesa likuma 15. pantam, gadījumā, ja Ministru kabineta līmenī noslēgtas starptautiskas vienošanās nosacījumi nonāks pretrunā likuma, piemēram, Bīstamo kravu aprites likuma, normām, būs jāpiemēro likuma normas.  Savukārt ADR un RID 1.5.1. sadaļā minētās vienošanās par atkāpēm no ADR un RID nosacījumiem neparobežojas tikai ar bīstamo kravu pārvadājumiem nepieciešamo dokumentu derīguma termiņiem, bet var ietvert faktiski jebkuru ar ADR un RID piemērošanu saistītu jautājumu, tai skaitā tādu, kas Latvijā ietilpst tikai un vienīgi likumdevēja kompetences jomā. Piemēram, RID 1.5.1.1. punkts paredz, ka Līgumslēdzēju Pušu kompetentās iestādes drīkst savstarpēji tieši vienoties atļaut atsevišķus pārvadājumus to teritorijā, nosakot pagaidu atkāpes no RID prasībām, ar noteikumu, ka tādējādi netiek apdraudēta drošība*.* Analoģiski nosacījumi ietverti arī ARD 1.5.1.sadaļā.  Ievērojot minēto, šobrīd protokollēmuma projekta 2. punktā ietvertais pilnvarojums parakstīt vienošanās par atkāpēm no ADR un RID Tieslietu ministrijas ieskatā ir pārāk plašs un nekonkrēts. Lūdzam protokollēmuma projekta 2. punktu precizēt, nosakot, ka pilnvarojums attiecas uz tādām atkāpēm no ADR un RID (tai skaitā, iespējamiem dokumentiem par atkāpēm nākotnē), kas regulē drošības konsultantu sertifikātu un bīstamo kravu pārvadāšanai paredzēto transportlīdzekļu vadītāju apliecību derīguma termiņu.  Vēršam uzmanību, ka pozīcijā (un, attiecīgi, protokollēmuma projektā) minēto pilnvarojumu iespējams veidot plašāku, nekā tikai attiecībā uz atkāpēm sertifikātu un vadītāja apliecību derīguma termiņu jomā. Šādā gadījumā pozīcija papildināma, norādot konkrētus jautājumus, par kuriem nākotnē varētu tikt veiktas atkāpes no ARD un RID. | **Ņemts vērā** | Protokollēmuma 2.punkts papildināts:  “2. Pilnvarot Satiksmes ministrijas Valsts sekretāri parakstīt Daudzpusējos nolīgumus, kas ierosināti saskaņā ar Nolīguma par bīstamo kravu starptautiskajiem pārvadājumiem ar autotransportu (ADR) A Pielikuma 1.5. nodaļu un 1999.gada 3.jūnija Protokola par grozījumiem 1980.gada 9.maija Konvencijā par starptautiskajiem dzelzceļa pārvadājumiem (COTIF) C papildinājuma pielikuma “Noteikumi par bīstamo kravu starptautisko dzelzceļa pārvadājumiem” (RID) 1.5. nodaļu, kas regulē bīstamo kravu pārvadājumu drošības konsultantu (padomnieku) sertifikātu un bīstamo kravu pārvadāšanai paredzēto transportlīdzekļu vadītāju apliecību derīguma termiņu.” |

Juris Pakalns

|  |
| --- |
| Satiksmes ministrijas  Transporta un sakaru drošības nodaļas  Vecākais referents |
| Tālr: 67028352 |
| Juris.Pakalns@sam.gov.lv |